Verdensutstillingen i Seattle (1962)

Verdensutstillingen i Seattle (offisielt navn: Century 21 Exposition, også kalt Expo 62) var en verdensutstilling i den amerikanske byen Seattle. Den varte fra 21. april til 21. oktober 1962Official Guide Book, cover and passim.Guide to the Seattle Center Grounds Photograph Collection: April, 1963 , University of Washington Libraries Special Collections. Besøkt 9. april 2011. og ble besøkt av nesten ti millioner mennesker.Joel Connelly, Century 21 introduced Seattle to its future, Seattle Post Intelligencer, April 16, 2002. Besøkt 9. april 2011. I motsetning til mange andre verdensutstillinger ble utstillingen i Seattle avsluttet med et økonomisk overskudd. 

Et hovedtema for verdensutstillingen var romkappløpet, noe som på den tiden begeistret mange amerikanere. Utstillingens framtidsvisjon viste en teknologisk basert optimisme som ikke forventet noen dramatiske sosiale endringer, med røtter mer på 1950-tallet enn i de kulturelle strømningene som skulle dukke opp utover 1960-tallet. Velstand, automatisering, konsumerisme og amerikansk makt skulle vokse. Sosiale ulikheter ville løse seg selv i en økende bølge av overflod, kvinner ville fremdeles hovedsakelig være begrenset til hjemmet og menneskeheten ville mestre naturen gjennom teknologi snarere enn å se den i økologiske termer.Lesson Twenty-five: The Impact of the Cold War on Washington: The 1962 Seattle World's Fair, HSTAA 432: History of Washington State and the Pacific Northwest, Center for the Study of the Pacific Northwest, University of Washington. Besøkt 9. april 2011. Som en kontrast valgte verdensutstillingen Expo 74, som foregikk 12 år senere i den langt mer konservative byen Spokane, økologisme som sitt hovedtema.Lesson Twenty-six: Spokane's Expo '74: A World's Fair for the Environment, HSTAA 432: History of Washington State and the Pacific Northwest], Center for the Study of the Pacific Northwest, University of Washington. Besøkt 9. april 2011.

Som planlagt etterlot utstillingen et messeområde og mange offentlige bygninger og verk. Noen gir den æren for å ha revitalisert Seattles økonomiske og kulturelle liv.Regina Hackett, City's arts history began a new chapter in '62, Seattle Post Intelligencer, 29. april 2002. Besøkt 9. april 2011. Utstillingen førte til byggingen av Space Needle og Alweg monorail, i tillegg til flere sportsarenaer og bygninger for scenekunst (hvorav de fleste siden er blitt revet eller kraftig ombygget). Området, som også er blitt noe utvidet siden utstillingen, kalles nå Seattle Center, og USAs paviljong er nå Pacific Science Center. En annen av Seattle Centers kjente bygninger, Experience Music Project, ble bevisst designet for å passe inn i messeområdets atmosfære, selv om den ble bygget nesten 40 år senere.

 Referanser 

 Eksterne lenker 
 Century 21 – The 1962 Seattle World's Fair (engelsk)
 Seattle: A Fair to Remember (engelsk)

Kategori:Verdensutstillinger i USA
Kategori:Seattle
Kategori:Hendelser i 1962
Kategori:1962 i USA
Kategori:Vitenskap i 1962